Henchres a vez implijet evit lodenn ar bed gresianeger en Henamzer. Ouzhpenn al ledenez memañ ar Gres modern warni e tave Henchres dan takadoù nes e-lech e rene ar sevenadur gresian pa oa deuet Gresianed evit o trevadenniñ : Kiprenez, aod Turkia e-tal ar mor Egaios (bro an Ionia en amzer-se), Sikilia ha Su Italia (anvet ar Magna Graecia) hag an annezioù strewet war aodoù ar broioù a zo hiziv Albania, Bulgaria, Egipt, Libya, Su Bro-Chall, Reter Spagn, Jeorgia, Roumania hag Su Ukraina. War aodoù ar Mor Kreizdouarel ar Reter hag ar Mor du en deus renet ar sevenadur henchresian, treuskaset e hêrezh da Henroma ha da Impalaeriezh roman ar Reter. Ur pouez bras-tre en deus bet ar prederiadennoù, an arzoù hag an ijinoù henchresian er sevenadur europat.